

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ 2018 METŲ SIEKTINŲ VEIKLOS UŽDUOČIŲ PATVIRTINIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 15 punktu, Lietuvos Respublikos sveikatos priežiūros įstaigų įstatymo 28 straipsnio 2 punktu, Lietuvos nacionalinės sveikatos sistemos viešųjų įstaigų finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7 ir 9 punktais bei atsižvelgdama į Rokiškio rajono savivaldybės viešųjų sveikatos priežiūros įstaigų vadovų pateiktus 2018 m. įstaigos siektinų veiklos užduočių projektus Rokiškio rajono savivaldybės taryba n u s p r e n d ž i a:

1. Patvirtinti viešosios įstaigos Rokiškio rajono ligoninės 2018 metų siektinas veiklos užduotis (pridedama).

2. Patvirtinti viešosios įstaigos Rokiškio pirminės asmens sveikatos priežiūros centro 2018 metų siektinas veiklos užduotis (pridedama).

3. Patvirtinti viešosios įstaigos Rokiškio psichikos sveikatos centro 2018 metų siektinas veiklos užduotis (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vitalis Giedrikas

PATVIRTINTA

Rokiškio rajono savivaldybės tarybos

 2018 m. balandžio 27 d. sprendimu Nr. TS

**VŠĮ ROKIŠKIO RAJONO LIGONINĖS 2018 METŲ**

**SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| Eil.Nr. | **Vertinimo rodikliai**  | **2018 m. (siektini)** | **Vertinimas** |
| 1. | **Kiekybiniai rodikliai**  |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balųNeigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Neviršyti 80 proc. visų įstaigos sąnaudų | Neviršijanti 80 proc. – 10 balųDaugiau kaip 80 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Neviršyti 5 proc. bendrų įstaigos sąnaudų | Neviršijanti 5 proc. – 10 balųDaugiau kaip 5 proc. – 0 balų |
| 1.4. | Papildomų finansavimo šaltinių pritraukimas (proc.) | Ne mažiau kaip 1 proc. nuo pajamų iš PSDF biudžeto | 1 proc. ir daugiau – 10 balųMažiau kaip 1 proc. – 0 balų |
| 2. | **Kokybiniai vertinimo rodikliai**  |  | **Vertinama iki 10 balų** |
| 2.1 | Pacientų pasitenkinimo įstaigoje teikiamomis paslaugomis lygis : |  |  |
| 2.1.1. | atlikti pacientų apklausas pildant asmens sveikatos priežiūros paslaugų vertinimo anketas | Atlikti ne mažiau 3 apklausas, įvertinti rezultatus, siekti 85 proc. medicinos personalo darbą gerai vertinančių pacientų  | 85 proc. ir daugiau – 5 balaiMažiau kaip 85 proc. – 0 balų |
| 2.1.2. | pacientų skundų tendencijos | 0,01 proc. nuo ambulatorinių apsilankymų ir stacionarinių atvejų skaičiaus | 0,01 proc. ir mažiau – 5 balai0,01 proc. ir daugiau – 0 balų |
| 2.1.3. | maksimali patekimo pas gydytoją konsultantą trukmė (dienomis) | Iki 30 kalendorinių dienų | 30 k. dienų ir mažiau – 10 balųDaugiau nei 30 k. dienos – 0 balų |
| 2.2. | *Kokybės vadybos sistemos vystymo laipsnis****:*** |  |  |
| 2.2.1.  | atliktų vidaus kokybės auditų skaičius | Atlikti ne mažiau 15 vidaus kokybės auditų | 15 ir daugiau – 10 balųMažiau nei 15 – 0 balų |
| 2.3. | Darbuotojų kaitos įstaigoje rodiklis | Atleistų ir naujai priimtų darbuotojų vidurkis iki 15 proc. nuo darbuotojų skaičiaus metų pabaigoje |  15 proc. ir mažiau – 10 balųDaugiau nei 15 proc. – 0 balų |
| 2.4. | Prioritetinių paslaugų teikimo dinamika:* -gydytojų specialistų ambulatorinės (išplėstinės) konsultacijos;
* -dienos chirurgijos paslaugos;
* dienos stacionaro paslaugos;
* -stebėjimo paslaugos

LR SAM 2016-01-25 įsakymu Nr. V-81 patvirtintas Apskričių ketvirtojo sveikatos sistemos plėtros ir ligoninių tinklo konsolidavimo etapo įgyvendinimas | Palyginti su 2017 m., didinti paslaugų skaičių ne mažiau 2 proc. | 2 proc. ir daugiau – 10 balųMažiau kaip 2 proc. – 0 balų |
| 2.5. | *Informacinių technologijų diegimo ir plėtros lygis:* |  | **Bendra balų suma** – **9 balai** |
| 2.5.1. | Pacientų duomenų teikimo į ESPBI IS lygis pagal Programą | Bendra suma neturi viršyti 9 balų |  |
| 2.5.1.1. | duomenų teikimas į ESPBI IS | Teikti (1) | Duomenys teikiami į ESPBI IS – 1 balasNeteikiami – 0 balų |
| 2.5.1.2. | Pacientų atvykimo (Encounter) į įstaigą registracijos duomenų teikimas į ESPBI IS | Visus (1) | Visų pacientų atvykimo į įstaigą registracijos duomenys teikiami į ESPBI IS – 1 balasDuomenys neteikiami – 0 balų |
| 2.5.1.3. | Kompensuojamųjų vaistų, naudojant e.recepto paslaugą, išrašymas | 50 proc. (3) | 50 proc. ir daugiau – 3 balaiMažiau kaip 50 proc. – 0 balų |
| 2.5.1.4. | Per ESPBI IS keitimasis duomenis statistinių ir klinikinių duomenų rinkinių apraše nustatyta apimtimi | 30 proc.(3) | 30 proc. ir daugiau – 3 balaiMažiau nei 30 proc. – 0 balų |
| 2.5.1.5. | Yra galimybė paslaugoms gauti įstaigoje registruotis per Išankstinės pacientų registracijos sistemą arba naudojamasi telemedicinos (telekardiologijos ar teleradiologijos) sprendimais | 90 proc. (1) | 90 proc. ir daugiau – 1 balasMažiau nei 90 proc. – 0 balų |
| 2.6. | *Taikomų kovos su korupcija priemonių vykdymas* |  | **Vertinama iki 10 balų** |
| 2.6.1 | Taikomų priemonių vykdymas pagal „Korupcijos prevencijos VšĮ Rokiškio rajono ligoninės programos įgyvendinimo 2017–2019 m. priemonių planas“ | Veiksmų plane numatytų priemonių vykdymas | Įvykdytos visos priemonės – 10 balųĮvykdyta dalis priemonių – 5 balaiNeįvykdyta – 0 balų |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PATVIRTINTA

Rokiškio rajono savivaldybės tarybos

 2018 m. balandžio 27 d. sprendimu Nr. TS

**VŠĮ ROKIŠKIO PIRMINĖS ASMENS SVEIKATOS PRIEŽIŪROS CENTRO 2018 METŲ**

**SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| **Eil.****Nr.** | **Vertinimo rodikliai**  | **2018 m. (siektini)** | **Įvykdymas** |
| 1. | **Kiekybiniai rodikliai**  |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balųNeigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Ne daugiau 85 proc. | Neviršijanti 85 proc. – 10 balųDaugiau kaip 85 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Ne daugiau 4,5 proc. | Neviršijanti 4,5 proc. – 10 balųDaugiau kaip 4,5 proc. – 0 balų |
| 1.4. | Papildomų finansavimo šaltinių pritraukimas (proc.) | Ne mažiau 0,1 proc. nuo PSDF biudžeto | 0,1 proc. ir daugiau – 10 balųMažiau kaip 0,1 proc. – 0 balų |
| 2. | **Kokybiniai vertinimo rodikliai** |  | **Vertinama iki 10 balų** |
| 2.1 | Pacientų pasitenkinimo įstaigoje teikiamomis paslaugomis lygis: |  |  |
| 2.1.1. | atlikti pacientų apklausas pildant asmens sveikatos priežiūros paslaugų vertinimo anketas | Atlikti 2 apklausas ne mažiau 80 proc. pacientų patenkinti gautomis asmens sveikatos priežiūros paslaugoms | 80 proc. ir daugiau – 5 balaiMažiau kaip 80 proc. – 0 balų |
| 2.1.2. | pacientų skundų tendencijos | Negauti pagrįstų skundų | Jei skundų nėra – 5 balai1 ir daugiau – 0 balų |
| 2.2. | *Kokybės vadybos sistemos vystymo laipsnis****:*** |  |  |
| 2.2.1.  | atliktų vidaus kokybės auditų skaičius | Atlikti 16 vidaus kokybės auditų | 16 ir daugiau – 10 balųMažiau nei 16 – 0 balų |
| 2.3. | Darbuotojų kaitos įstaigoje rodiklis | Išlaikyti ne mažesnį nei 1 : 1,2 gydytojų – slaugytojų, teikiančių pirminės ambulatorinės asmens sveikatos priežiūros paslaugas santykį |  Santykis išlaikytas 1:1,2 ir geresnis – 10 balųSantykis mažesnis nei 1:1,2 – 0 balų |
| 2.4. | Informacinių technologijų diegimo ir plėtros lygis: |  | **Vertinama iki 9 balų** |
| 2.4.1. | Pacientų duomenų teikimo į ESPBI IS lygis pagal Programą | Bendra suma neturi viršyti 9 balų. Papildomas balas skiriamas už Nr. 2.4.1.5. |  |
| 2.4.1.1. | Duomenų teikimas į ESPBI IS | Duomenys teikiami | Duomenys teikiami į ESPBI IS – 1 balasNeteikiami – 0 balų |
| 2.4.1.2. | Kompensuojamųjų vaistų, naudojant e. recepto paslaugą, išrašymas | Ne mažiau 80 proc. kompensuojamųjų vaistų receptų | 80 proc. ir daugiau – 3 balaiMažiau kaip 80 proc. – 0 balų |
| 2.4.1.3. | Vairuotojo sveikatos pažymėjimų išdavimas e. sveikatos sistemoje | Ne mažiau 80 proc. visų pažymų | 80 proc. ir daugiau – 1 balasMažiau kaip 80 proc. – 0 balų |
| 2.4.1.4. | Medicininių mirties liudijimų išdavimas e. sveikatos sistemoje | Ne mažiau 80 proc. visų medicininių mirties liudijimų | 80 proc. ir daugiau – 1 balasMažiau kaip 80 proc. – 0 balų |
| 2.4.1.5. | Yra galimybė paslaugoms gauti įstaigoje registruotis per Išankstinės pacientų registracijos sistemą (papildomas balas)  | Sudaryta galimybė registruotis per išankstinės pacientų registracijos sistemą visuose įstaigos padaliniuose | Registruotis galimybė sudaryta – 1 balasGalimybės registruotis nėra – 0 balų |
| 2.4.1.6. | Pacientų atvykimo (Encounter) į įstaigą registracijos duomenų teikimas į ESPBI IS | Duomenys teikiami | Visų pacientų atvykimo į įstaigą registracijos duomenys teikiami į ESPBI IS – 3 balaiDuomenys neteikiami – 0 balų |
| 2.5. | Taikomų kovos su korupcija priemonių vykdymas |  | **Vertinama iki 10 balų** |
| 2.5.1 | Taikomų priemonių vykdymas  | Įgyvendinti visas įstaigos veiklos plane numatytas priemones | Įvykdytos visos priemonės – 10 balųĮvykdyta dalis priemonių – 5 balaiNeįvykdyta – 0 balų |
| 2.6. | Dalyvavimas įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų prevencijos priemonių atrankinės patikros, ankstyvosios diagnostikos programas (toliau prevencinės programos) mastas: | 1. Prisirašiusiųjų prie PASPC tikslinės populiacijos asmenų skaičius.2. Paslaugos pavadinimas (kodas) tikslinės populiacijos asmenų skaičius, kurie gavo paslaugas.3.Pasitikrinusių asmenų dalis (proc.) |  |
| 2.6.1 | Gimdos kaklelio piktybinių navikų prevencinių priemonių vykdymas (Moterys 25-59 imtinai) | Gimdos kaklelio citologinio tepinėlio paėmimas ir rezultatų įvertinimo paslauga | Suteiktų paslaugų pagal prevencines programas vertinimas, lyginant su Valstybinės ligonių kasos prie Sveikatos pasaugos ministerijos pateiktu šalies rodiklių vidurkiu:Jeigu prevencinėje programoje dalyvavusių tos prevencinės programos tikslinei populiacijai priklausančių asmenų dalis (proc.) yra lygi toje prevencinėje programoje dalyvavusių asmenų daliai metų, buvusių prieš vertinamuosius metus, šalies vidurkiui – 5 balai.Jei įstaiga viršija šalies vidurkį:nuo 1 iki 10 proc. – 6 balainuo 11 iki 20 proc. – 7 balainuo 21 iki 35 proc. – 8 balainuo 36 iki 49 proc. – 9 balainuo 50 ir daugiau proc. – 10 balų.Jeigu prevencinėje programoje dalyvavusių asmenų dalis (proc.) yra mažesnė nei šalies vidurkis – 0 balų |
| 2.6.2 | Atrankinės mamografinės patikros dėl krūties vėžio programa (moterys 50–69 imtinai) | Informavimo dėl krūties piktybinių navikų profilaktikos ir siuntimo atlikti mamografijos paslauga |
| 2.6.3 | Priešinės liaukos vėžio ankstyvosios diagnostikos programa (vyrai 50–74 imtinai) | Informavimo apie ankstyvąją priešinės liaukos vėžio diagnostiką ir prostatos specifinio antigeno nustatymo paslauga |
| 2.6.4 | Storosios žarnos vėžio ankstyvosios diagnostikos programa(vyrai ir moterys 50–74) | Informavimo apie storosios žarnos vėžio ankstyvąją diagnostiką ir imunocheminio slapto kraujavimo testo išmatose rezultatų įvertinimo paslauga |
| 2.6.5 | Asmenų priskirtų širdies ir kraujagyslių ligų didelės rizikos grupei atrankos(vyrai 40–54 imtinai)(moterys 50–64 imtinai) | Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga |

 PATVIRTINTA

 Rokiškio rajono savivaldybės tarybos

 2018 m. balandžio 27 d. sprendimu Nr. TS-

**VŠĮ ROKIŠKIO PSICHIKOS SVEIKATOS CENTRO 2018 METŲ**

**SIEKTINOS VEIKLOS UŽDUOTYS**

|  |  |  |  |
| --- | --- | --- | --- |
| Eil.Nr. | **Vertinimo rodikliai**  | **2018 m. (siektini)** | **Vertinimas** |
| 1. | **Kiekybiniai rodikliai**  |  | **Vertinama iki 10 balų** |
| 1.1. | Finansinis įstaigos veiklos rezultatas | Teigiamas | Teigiamas – 10 balųNeigiamas – 0 balų |
| 1.2. | Įstaigos sąnaudų darbo užmokesčiui dalis (proc.) | Neviršytų 95 proc. visų įstaigos sąnaudų | Neviršijanti 95 proc. – 10 balųDaugiau kaip 95 proc. – 0 balų |
| 1.3. | Įstaigos sąnaudų valdymo išlaidoms dalis (proc.) | Neviršytų 8 proc. bendrų įstaigos sąnaudų | Neviršijanti 8 proc. – 10 balųDaugiau kaip 8 proc. – 0 balų |
| 1.4. | Įstaigos finansinių įsipareigojimų dalis nuo metinio įstaigos biudžeto (proc.) | 25 proc. | 25 proc. ir mažiau – 10 balųDaugiau kaip 25 proc. – 0 balų |
| 1.5. | Papildomų finansavimo šaltinių pritraukimas (proc.) | Ne mažiau kaip 1 proc. nuo pajamų iš PSDF biudžeto | 1 proc. ir daugiau – 10 balųMažiau kaip 1 proc. – 0 balų |
| 2. | **Kokybiniai vertinimo rodikliai**  |  | **Vertinama iki 10 balų** |
| 2.1. | Pacientų pasitenkinimo įstaigoje teikiamomis asmens sveikatos priežiūros paslaugomis lygis |  |  |
| 2.2. | Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis | 0 | Jei skundų nėra – 5 balai1 ir daugiau – 0 balų |
| 2.3. | Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes. | 0 | Pagrįstų rašytinių skundų nėra – 5 balai1 ir daugiau – 0 balų |
| 2.4. | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje. | Įvykdyti veiksmų plane numatytas priemones  | Įvykdytos visos priemonės – 10 balųĮvykdyta dalis priemonių – 5 balaiNeįvykdyta – 0 balų |
| 2.5. | Informacinių technologijų diegimo ir plėtros lygis | Kompiuterizuota 1 darbo vieta | 1 kompiuterizuota darbo vieta ir daugiau – 10 balų0 kompiuterizuotų darbo vietų – 0 balų |
| 2.6. | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes. | 5 kalendorinės dienos | 5 k. dienos ir mažiau – 10 balųDaugiau nei 5 k. dienos – 0 balų |

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ 2018 METŲ SIEKTINŲ VEIKLOS UŽDUOČIŲ PATVIRTINIMO“ AIŠKINAMASIS RAŠTAS**

**Parengto projekto tikslai ir uždaviniai.** Kaip numatyta Lietuvos Respublikos vietos savivaldos įstatyme, Lietuvos Respublikos sveikatos priežiūros įstaigų įstatyme, rajono savivaldybės taryba turi patvirtinti rajono savivaldybės viešųjų asmens sveikatos priežiūros įstaigų 2017 metų siektinas veiklos užduotis.

**Šiuo metu teisinis reglamentavimas.** Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas.

**Sprendimo projekto esmė.** Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 15 punktu, Rokiškio rajono savivaldybės taryba tvirtina savivaldybės viešųjų įstaigų siektinas veiklos užduotis. Teikiame tvirtinti viešųjų įstaigų: Rokiškio rajono ligoninės, Rokiškio pirminės asmens sveikatos priežiūros centro ir Rokiškio psichikos sveikatos centro 2018 metų siektinas veiklos užduotis. Įstaigų siektinose veiklos užduotyse numatyti vertinimo rodikliai. Kiekybiniai rodikliai (finansinis įstaigos veiklos vertinimas, įstaigos sąnaudų darbo užmokesčiui dalis, proc., valdymo išlaidų dalis, proc. ir kiti rodikliai). Kokybiniai rodikliai: pacientų pasitenkinimo įstaigoje teikiamomis paslaugomis lygis, naujau priimtų gydytojų skaičius, atliktų vidaus kokybės auditų skaičius ir kiti rodikliai.

Veiklos užduotys parengtos, atsižvelgiant į sveikatos priežiūros įstaigų vadovų pateiktus 2018 m. siektinus veiklos užduočių projektus.

**Galimos pasekmės, priėmus siūlomą tarybos sprendimo projektą:**

**teigiamos –** bus laikomasi teisės aktuose nustatytų nuostatų.

**neigiamų –** nėra.

**Kokia sprendimo nauda Rokiškio rajono gyventojams.** Nustatytos viešųjų asmens sveikatos priežiūros įstaigų siektinos veiklos užduotys leis įstaigoms planingai dirbti, siekiant įvykdyti nustatytas užduotis ir taip pagerinti teikiamų paslaugų kokybę rajono gyventojams.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

 Skyriaus vedėjas Vitalis Giedrikas